ddrg/super_eurlex huggingface dataset:
Úradný vestník L 284 , 29/09/1992 S. 0010 - 0011

Fínske špeciálne vydanie: Kapitola 2 Zväzok 8 S. 0141

Švédske špeciálne vydanie: Kapitola 2 Zväzok 8 S. 0141



Nariadenie Komisie (EHS) č. 2812/92 z 25. septembra 1992 o zatrieďovaní určitých druhov tovaru v kombinovanej nomenklatúre KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 2658/87 o tarifnej a štatistickej nomenklatúre a o Spoločnom colnom sadzobníku [1], naposledy zmenené a doplnené nariadením (EHS) č. 1039/92 [2], najmä na jeho článok 9, keďže na zabezpečenie jednotného uplatňovania kombinovanej nomenklatúry, ktorá je pripojená k spomínanému nariadeniu, je potrebné prijať opatrenia týkajúce sa zatrieďovania tovaru uvedeného v prílohe k tomuto nariadeniu; keďže nariadením (EHS) č. 2658/87 sa ustanovili všeobecné pravidlá pre interpretáciu kombinovanej nomenklatúry, pričom tieto pravidlá sa uplatňujú aj pre každú inú nomenklatúru, ktorá z nej úplne alebo čiastočne vychádza alebo k nej pridáva ďalšie členenie a ktorá sa zavádza osobitnými ustanoveniami spoločenstva so zreteľom na uplatňovanie tarifných alebo iných opatrení týkajúcich sa obchodu s tovarom; keďže podľa spomínaných všeobecných pravidiel tovar opísaný v stĺpci 1 tabuľky pripojenej k tomuto nariadeniu sa z dôvodov uvedených v stĺpci 3 musí zatrieďovať v rámci príslušných číselných znakov KN uvedených v stĺpci 2; keďže opatrenia, ktoré sa ustanovujú v tomto nariadení sú v súlade so stanoviskom Výboru pre nomenklatúru, PRIJALA TOTO NARIADENIE: Článok 1 Tovar opísaný v stĺpci 1 pripojenej tabuľky sa teraz zatrieďuje v rámci kombinovanej nomenklatúry pod príslušné číselné znaky KN uvedené v stĺpci 2 spomínanej tabuľky. Článok 2 Toto nariadenie nadobúda účinnosť 21. deň od jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 25. septembra 1992 Za Komisiu Christiane Scrivener člen Komisie [1] Ú. v. ES L 256, 7.9.1987, s. 1. [2] Ú. v. ES L 110, 28.4.1992, s. 42. -------------------------------------------------- PRÍLOHA Opis tovaru | Zatriedenie číselný znak KN | Odôvodnenie | (1) | (2) | (3) | vanád | 79,5 % | dusík | 12,0 % | uhlík | 7,0 % | | | 28499050 | Zatrieďovanie sa riadi ustanoveniami všeobecných pravidiel 1 a 6 pre interpretáciu kombinovanej nomenklatúry a znením číselných znakov KN 2849, 284990, 28499050 a 2850. Pozri tiež vysvetlivky k zosúladenému systému 28.49 časť C. | Karbonitrid vanádu obsahujúci v hmotnosti: vanád | 79,0 % | dusík | 16,0 % | uhlík | 3,5 % | | | 28499050 | Zatrieďovanie sa riadi ustanoveniami všeobecných pravidiel 1 a 6 pre interpretáciu kombinovanej nomenklatúry a znením číselných znakov KN 2849, 284990, 28499050 a 2850. Pozri tiež vysvetlivky k zosúladenému systému, položku 28.49 časť C. | --------------------------------------------------
Úradný vestník L 387 , 31/12/1992 S. 0046 - 0046

Fínske špeciálne vydanie: Kapitola 3 Zväzok 47 S. 0064

Švédske špeciálne vydanie: Kapitola 3 Zväzok 47 S. 0064



Nariadenie Komisie (EHS) č. 3830/92 z 28. decembra 1992, vzťahujúce sa na odstránenie ciel a pevných položiek v rámci obchodu medzi Spoločenstvom desiatich a Španielskom a na uplatnenie ciel Spoločného colného sadzobníka zo strany Španielska v rámci obchodu z nečlenskými krajinami od 1. januára 1993 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na Akt o pristúpení Španielska a Portugalska, najmä na jeho článok 75 ods. 4, keďže akt o pristúpení ustanovuje možnosť odstránenia ciel a iných položiek uplatniteľných na trhu s poľnohospodárskymi výrobkami medzi Španielskom a Spoločenstvom desiatich; že rovnaké ustanovenia umožňujú urýchlené vyrovnanie ciel Španielska so Spoločným colným sadzobníkom; že rovnaké pravidlo je uplatniteľné podľa článku 78 aktu na znižovanie pevných položiek v Španielsku, vytvorených na zabezpečenie ochrany spracovateľského priemyslu; keďže Španielsko v tomto smere vznieslo požiadavku; keďže dokončenie jednotného trhu bez vnútorných hraníc od 1. januára 1993 vyžaduje odstránenie ciel a iných položiek v rámci trhu medzi Spoločenstvom desiatich a Španielskom a uplatnenie rovnakých dovozných ciel v rámci trhu s nečlenskými štátmi; keďže opatrenia ustanovené v tomto nariadení sú v súlade so stanoviskami všetkých zainteresovaných riadiacich výborov, PRIJALA TOTO NARIADENIE: Článok 1 1. Od 1. januára 1993: - Španielsko odstráni v rámci obchodu so Spoločenstvom desiatich, v prípade výrobkov podliehajúcim spoločnej organizácii trhu, clá a pevné položky určené na zabezpečenie ochrany spracovateľského priemyslu, - clá a pevné položky určené na ochranu spracovateľského priemyslu, uplatniteľné v prípade Spoločenstva desiatich, sa na dovoz zo Španielska odstránia. 2. Od 1. januára 1993 Španielsko uplatní clá, ktoré sa uplatňujú Spoločenstvom desiatich, na obchod s nečlenskými krajinami. Článok 2 Toto nariadenie nadobúda účinnosť 1. januára 1993. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 28. decembra 1992 Za Komisiu Ray MAC Sharry člen Komisie --------------------------------------------------
Úradný vestník L 061 , 13/03/1993 S. 0041 - 0041

Fínske špeciálne vydanie: Kapitola 3 Zväzok 48 S. 0182

Švédske špeciálne vydanie: Kapitola 3 Zväzok 48 S. 0182



Nariadenie Komisie (EHS) č. 587/93 z 12. marca 1993, ktorým sa mení a dopĺňa kód výrobku v nariadení (EHS) č. 1332/92 uvádzajúcom špecifické opatrenia pre stolové olivy KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 234/79 z 5. februára 1979 o postupe úpravy spoločnej colnej nomenklatúry používanej pre poľnohospodárske výrobky [1], zmeneného a doplneného nariadením (EHS) č. 3208/89 [2], najmä na jeho článok 2 ods. 1, keďže článok 3 ods. 1 nariadenia Rady (EHS) č. 1332/92 [3] ustanovuje poskytovanie zvláštnej podpory skupinám alebo združeniam výrobcov stolných olív spadajúcich pod určité kódy Spoločného colného sadzobníka; keďže jeden z týchto kódov bol zmenený a doplnený nariadením Komisie (EHS) č. 2505/92 [4]; keďže v dôsledku toho je vhodné upraviť príslušný článok; keďže opatrenia tohto nariadenia sú v súlade so stanoviskom Riadiaceho výboru pre oleje a tuky, PRIJALA TOTO NARIADENIE: Článok 1 Nariadenie (EHS) č. 1332/92 sa mení a dopĺňa takto: Kód KN "ex20019080" v článku 3 ods. 1 sa nahrádza kódom "20019065". Článok 2 Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev. Bude sa uplatňovať od 15. marca 1993. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 12. marca 1993 Za Komisiu René Steichen člen Komisie [1] Ú. v. ES L 34, 9.2.1979, s. 2. [2] Ú. v. ES L 312, 27.10.1989, s. 5. [3] Ú. v. ES L 145, 27.5.1992, s. 1. [4] Ú. v. ES L 267, 14.9.1992, s. 1. --------------------------------------------------
Úradný vestník L 074 , 27/03/1993 S. 0045 - 0045



Nariadenie Komisie (EHS) č. 717/93 z 26. marca 1993, ktorým sa mení a dopĺňa nariadenie (EHS) č. 3076/78 o dovoze chmeľu z nečlenských krajín KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 1696/71 z 26. júna 1971 o spoločnej organizácii trhu s chmeľom [1], naposledy zmenené a doplnené nariadením (EHS) č. 3124/92 [2], najmä na článok 5 ods. 3, keďže podľa článku 1 ods. 2 nariadenia Komisie (EHS) č. 3076/78 z. 21. decembra 1978 o dovoze chmeľu z nečlenských krajín [3], naposledy zmenené a doplnené nariadením (EHS) č. 2940/92 [4], je dovoz chmeľu z nečlenských krajín povolený len spolu s osvedčením o zhode; keďže niektorým krajinám neuvedeným v prílohe k nariadeniu Komisie (EHS) č. 3077/78 z 21. decembra 1978 o rovnocennosti osvedčení sprevádzajúcich chmeľ dovážaný z nečlenských krajín s certifikátmi spoločenstva [5], naposledy zmenené a doplnené nariadením (EHS) č. 2238/91 [6]; keďže tieto osvedčenia poskytujú len málo informácii o vlastnostiach produktu a žiadne informácie o jeho pôvode a roku zberu; keďže z toho dôvodu by mali byť pre chmeľ dovážaný s osvedčením o kontrole a chmeľové výrobky z neho pripravené prijaté také opatrenia, aby nepodliehali certifikačnému postupu; keďže opatrenia uvedené v tomto nariadení sú v súlade so stanoviskom Riadiaceho výboru pre chmeľ, PRIJALA TOTO NARIADENIE: Článok 1 K článku 4 ods. 1 nariadenia (EHS) č. 3076/78 sa vkladá nasledujúci pododsek: "Chmeľ dovážaný spolu s osvedčením o kontrole a z neho pripravené chmeľové výrobky dovážané s týmto osvedčením nepodliehajú certifikačnému postupu." Článok 2 Toto nariadenie nadobúda účinnosť siedmy deň odo dňa jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 26. marca 1993 Za Komisiu René Steichen člen Komisie [1] Ú. v. ES L 175, 4.8.1971, s. 1. [2] Ú. v. ES L 313, 30.10.1992, s. 1. [3] Ú. v. ES L 367, 28.12.1978, s. 17. [4] Ú. v. ES L 294, 10.10.1992, s. 8. [5] Ú. v. ES L 367, 28.12.1978, s. 28. [6] Ú. v. ES L 204, 27.7.1991, s. 13. --------------------------------------------------
Úradný vestník L 162 , 03/07/1993 S. 0001 - 0001

Fínske špeciálne vydanie: Kapitola 3 Zväzok 50 S. 0212

Švédske špeciálne vydanie: Kapitola 3 Zväzok 50 S. 0212



Nariadenie Rady (EHS) č. 1764/93 z 30. júna 1993, ktorým sa mení a dopĺňa nariadenie (EHS) č. 3906/89 o hospodárskej pomoci určitým krajinám strednej a východnej Európy RADA EURÓPSKYCH SPOLOČENSTIEV so zreteľom na Zmluvu o založení Európskeho hospodárskeho spoločenstva, najmä na jej článok 235, so zreteľom na návrh Komisie [1], so zreteľom na stanovisko Európskeho parlamentu [2], keďže nariadenie (EHS) č. 3906/89 [3] umožňuje pomocné kroky hospodárskej a humanitárnej povahy na podporu procesu hospodárskej a sociálnej reformy v určitých krajinách strednej a východnej Európy; keďže príloha k tomuto nariadeniu uvádza krajiny, ktoré môžu takúto pomoc obdržať; keďže Československo bolo ku dňu 1. januára 1993 rozdelené a súčasne vznikli dve nové nezávislé republiky, Česká republika a Slovenská republika; keďže príloha k nariadeniu (EHS) č. 3906/89 má byť zmenená a doplnená tak, aby sa zaistila kontinuita opatrení stanovených v nariadení aj pre nástupnícke krajiny, PRIJALA TOTO NARIADENIE: Článok 1 Príloha k nariadeniu (EHS) č. 3906/89 sa týmto mení a dopĺňa nasledovne: 1. Vkladajú sa nasledovné krajiny: Česká republika a Slovenská republika; 2. referencia na "Československo" sa vypúšťa. Článok 2 Toto nariadenie nadobudne účinnosť v deň jeho uverejnenia v Úradnom vestníku Európskych spoločenstiev. Uplatňuje sa od 1. januára 1993 Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Luxemburgu 30. júna 1993 Za Radu predseda S. Bergstein [1] Ú. v. ES C 110, 20. 4. 1993, s. 16. [2] Ú. v. ES C 176, 28. 6. 1993. [3] Ú. v. ES L 375, 23. 12. 1989, s. 11. Naposledy zmenené a doplnené nariadením č. 2334/92 (Ú. v. ES L 227, 11. 8. 1992,s.1). --------------------------------------------------
Úradný vestník L 177 , 21/07/1993 S. 0012 - 0012



Nariadenie Komisie (EHS) č. 1959/93 z 19. júla 1993, ktoré mení a dopĺňa nariadenie Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku a nariadenie Komisie (EHS) č. 3565/88 o zaradení niektorých tovarov do kombinovanej nomenklatúry KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku [1], v znení nariadenia Komisie (EHS) č. 1667/93 [2], najmä jeho článok 9, keďže nariadenie (EHS) č. 2658/87 určilo nomenklatúru tovarov, ďalej len kombinovanú nomenklatúru, ktorá slúži účelom Spoločného colného sadzobníka spoločenstva aj štatistike jeho zahraničného obchodu; keďže, aby sa zabezpečilo jednotné používanie kombinovanej nomenklatúry, je potrebné prijať ustanovenia týkajúce sa klasifikácie halogenovaných derivátov adrenálnych kortikálnych hormónov číselného znaku KN 29372200; keďže na tento účel by mala byť vložená doplňujúca poznámka do kapitoly 29 kombinovanej nomenklatúry; keďže v tomto zmysle by malo byť zmenené nariadenie (EHS) č. 2658/87; keďže toto nariadenie je relevantné pre výrobok "mometazón furoát (INNM)" uvedený ako druhý výrobok v prílohe nariadenia Komisie (EHS) č. 3565/88 [3]; keďže v dôsledku toho je potrebné urobiť príslušné zmeny v tomto druhom nariadení; keďže ustanovenia tohto nariadenia sú v súlade so stanoviskom Výboru pre nomenklatúru, PRIJALA TOTO NARIADENIE: Článok 1 Nasledujúca doplňujúca poznámka sa vkladá do kapitoly 29 kombinovanej nomenklatúry, ktoré tvorí prílohu nariadenia (EHS) č. 2658/87: "Doplňujúca poznámka 1. Na účely podskupiny 29372200, výraz "adrenálne kortikálne hormóny" znamená prírodné adrenálne kortikálne hormóny alebo hormóny reprodukované syntézou a ich deriváty za predpokladu, že tieto zabezpečujú hormonálnu činnosť." Článok 2 V tabuľke priloženej k nariadeniu (EHS) č. 3565/88 sa ruší zápis týkajúci sa položky č. 2 ["mometazón furoát (INNM)"]. Článok 3 Toto nariadenie nadobúda účinnosť 21. deň odo dňa jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 19. júla 1993 Za Komisiu Christiane Scrivener členka Komisie [1] Ú. v. ES L 256, 7.9.1987, s. 1. [2] Ú. v. ES L 158, 30.6.1993, s. 25. [3] Ú. v. ES L 311, 17.11.1988, s. 25. --------------------------------------------------
Úradný vestník L 180 , 23/07/1993 S. 0009 - 0009



Nariadenie Rady (EHS) č. 1969/93 z 19. júla 1993, ktorým sa mení a dopĺňa nariadenie (EHS) č. 2658/87 o colnej a štatistickej nomenklatúre a Spoločnom colnom sadzobníku RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 113, so zreteľom na návrh Komisie, keďže nariadením (EHS) č. 2658/87 [1] sa zaviedla nomenklatúra tovaru s názvom "kombinovaná nomenklatúra"; keďže Komisia vytvorila na základe kombinovanej nomenklatúry integrovaný sadzobník Európskych spoločenstiev s názvom "Taric"; keďže podľa článkov 3 a 5 uvedeného nariadenia členské štáty môžu vkladať národné štatistické rozčlenenia medzi číselné znaky používané na podpoložky kombinovanej nomenklatúry a číselné znaky používané na identifikáciu rozčlenení Taricu uplatňovaných na úrovni spoločenstva; keďže rozdiely medzi zahraničnoobchodnými nomenklatúrami a číselnými znakmi pre tovar členských štátov, spôsobené uvedenými opatreniami, sťažujú automatizáciu colného konania na úrovni spoločenstva a používanie jednotného administratívneho dokumentu; keďže z toho dôvodu by sa malo upustiť od možnosti vkladania národných štatistických rozčlenení za kombinovanú nomenklatúru; keďže podľa súčasného stavu právnych predpisov spoločenstva je na druhej strane primerané, aby bola ponechaná možnosť používania národných štatistických rozčlenení ustanovená článkom 5 ods. 3 uvedeného nariadenia s cieľom povoliť členským štátom, ktoré si to želajú, disponovať číselnými znakmi na vnútroštátne potreby; keďže by sa mal zohľadniť koniec platnosti ustanovení článku 5 ods. 4 uvedeného nariadenia, ako aj nadobudnutie účinnosti nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex spoločenstva [2]; PRIJALA TOTO NARIADENIE: Článok 1 Nariadenie (EHS) č. 2658/87 sa týmto mení a dopĺňa takto: a) Článok 3 ods. 2, 3 a 4 sa nahrádza takto: "2. Podpoložky Taricu sa identifikujú 9. a 10. číslicou, ktoré spolu s číselnými znakmi uvedenými v odseku 1 tvoria číselné znaky Taricu. Ak neexistujú rozčlenenia spoločenstva, 9. a 10. číslica je "00". 3. Vo výnimočných prípadoch sa môžu na uplatňovanie špecifických opatrení spoločenstva, ktoré nie sú kódované alebo nie sú úplne kódované na úrovni 9. a 10. číslice, používať dodatkové štvorčíselné znaky Taricu." b) Článok 5 ods. 3 a 4 sa nahrádza takto: "3. Členské štáty môžu používať rozčlenenia, ktoré spĺňajú vnútroštátne požiadavky; identifikačné číselné znaky sa prideľujú k takýmto rozčleneniam v súlade s nariadením (EHS) č. 2913/92 [3] Článok 2 Toto nariadenie nadobúda účinnosť tretí deň odo dňa jeho uverejnenia v Úradnom vestníku Európskych spoločenstiev. Bude sa uplatňovať od 1. januára 1996. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli, 19. júla 1993. Za Radu predseda W. Claes [1] Ú. v. ES L 256, 7.9.1987, s. 1. Nariadenie naposledy zmenené a doplnené nariadením (EHS) č. 1891/93 (Ú. v. ES L 172, 15.7.1993, s. 1). [2] Ú. v. ES L 302, 19.10.1992, s. 1. [3] Ú. v. ES L 302, 19.10.1992, s.1.". --------------------------------------------------
Úradný vestník L 185 , 28/07/1993 S. 0010 - 0010

Fínske špeciálne vydanie: Kapitola 3 Zväzok 51 S. 0069

Švédske špeciálne vydanie: Kapitola 3 Zväzok 51 S. 0069



Nariadenie Komisie (EHS) č. 2040/93 z 27. júla 1993, ktoré určuje výšku produkčnej pomoci na zemiaky pre ľudskú spotrebu na Madeire a výšku produkčnej pomoci pre sadivo zemiakov a endívie na Azorských ostrovoch stanovenú Radou v ECU a zníženú následkom menových úprav KOMISIA EURÓPSKYCH SPOLOČENSTIEV, so zreteľom na zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 3813/92 z 28. decembra 1992 o účtovnej jednotke a výmenných kurzoch, ktoré sa majú uplatňovať na účely spoločnej poľnohospodárskej politiky [1] a najmä na jeho článok 9 (1), keďže nariadenie Komisie (EHS) č. 3824/92 z 28. decembra 1992, ktoré mení a dopĺňa ceny a sumy stanovené v ECU následkom menových úprav zo septembra a novembra 1992 [2], naposledy zmenené a doplnené nariadením (EHS) č. 1663/93 [3], stanovuje zoznam cien a súm upravených koeficientom 1,013088 stanoveným nariadením Komisie (EHS) č. 537/93 [4] zmeneným a doplneným nariadením (EHS) č. 1331/93 [5], od začiatku obchodného roka 1993/94 podľa úprav na automatické odstránenie negatívnych menových rozdielov; keďže článok 2 nariadenia (EHS) č. 3824/92 ustanovuje, že by sa malo konkretizovať výsledné zníženie cien a súm pre každý sektor a mala by sa stanoviť hodnota znížených cien; keďže nariadenie Rady (EHS) č. 1600/92 [6] zmenené a doplnené nariadením Komisie (EHS) č. 3714/92 [7] stanovuje pomoc pre miestnu produkciu zemiakov pre ľudskú spotrebu na Madeire a pre sadivo zemiakov a endívie na Azorských ostrovoch; keďže by sa mala pomoc prispôsobiť vyššie uvedeným ustanoveniam; keďže opatrenia stanovené v toto nariadení sú v súlade so stanoviskom Riadiaceho výboru pre osivo, PRIJALA TOTO NARIADENIE: Článok 1 Týmto sa stanovuje pomoc uvedená v článkoch 16 a 27 nariadenia (EHS) č. 1600/92 znížená v súlade s článkom 2 nariadenia (EHS) č. 3824/92 na 494 ECU na hektár. Článok 2 Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev. Bude sa uplatňovať od 1. júla 1993. Toto nariadenie je záväzné v celistvosti a priamo uplatniteľné vo všetkých členských štátoch. V Bruseli 27. júla 1993 Za Komisiu René Steichen člen Komisie [1] Ú. v. ES L 387, 31.12.1992, s. 1. [2] Ú. v. ES L 387, 31.12.1992, s. 29. [3] Ú. v. ES L 158, 30.6.1993, s. 18. [4] Ú. v. ES L 57, 10.3.1993, s. 18. [5] Ú. v. ES L 132, 29.5.1993, s. 114. [6] Ú. v. ES L 173, 27.6.1992, s. 1. [7] Ú. v. ES L 378, 23.12.1992, s. 23. --------------------------------------------------
Úradný vestník L 185 , 28/07/1993 S. 0009 - 0009

Fínske špeciálne vydanie: Kapitola 3 Zväzok 51 S. 0068

Švédske špeciálne vydanie: Kapitola 3 Zväzok 51 S. 0068



Nariadenie Komisie (EHS) č. 2039/93 z 27. júla 1993, ktorým sa určuje čiastka podpory produkcie zemiakov na Kanárskych ostrovoch stanovená Radou v ECU a znížená následkom menových úprav KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 3813/92 z 28. decembra 1992 o zúčtovacej jednotke a prepočítavacích kurzov, ktoré sa majú uplatňovať na účely Spoločnej poľnohospodárskej politiky [1] a najmä na jeho článok 9 ods. 1, keďže nariadenie Komisie (EHS) č. 3824/92 z 28. decembra 1992, ktorým sa menia ceny a čiastky stanovené v ECU následkom menových úprav [2], naposledy zmenené a doplnené nariadením (EHS) č. 1663/93 [3], zriaďuje zoznam cien a čiastok, na ktoré sa od začiatku hospodárskeho roka 1993/94 v rámci dojednaní automatického odstránenia negatívnych menových odchýlok vzťahuje koeficient 1,013088, ktorý je stanovený nariadením Komisie (EHS) č. 537/93 [4], naposledy zmeneným a doplneným nariadením (EHS) č. 1331/93 [5]; keďže článok 2 nariadenia (EHS) č. 3824/92 stanovuje, že výsledné zníženie cien a čiastok by sa malo špecifikovať pre každú oblasť a mala by sa stanoviť hodnota týchto znížených cien; keďže nariadenie Rady (EHS) č. 1601/92 [6], naposledy zmenené a doplnené nariadením Komisie (EHS) č. 3714/92 [7] stanovuje podporu miestnej produkcie zemiakov pre ľudskú spotrebu na Kanárskych ostrovoch; keďže čiastka podpory by mala byť upravená podľa uvedených ustanovení; keďže opatrenia stanovené v tomto nariadení sú v súlade so stanoviskom Riadiaceho výboru pre osivá, PRIJALA TOTO NARIADENIE: Článok 1 Čiastka podpory uvedená v článku 20 ods. 2 nariadenia (EHS) č. 1601/92, znížená podľa článku 2 nariadenia (EHS) č. 3824/92, sa týmto stanovuje na 494 ECU za hektár. Článok 2 Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev. Bude sa uplatňovať od 1. júla 1993. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 27. júla 1993 Za Komisiu René Steichen člen Komisie [1] Ú. v. ES L 387, 31.12.1992, s. 1. [2] Ú. v. ES L 387, 31.12.1992, s. 29. [3] Ú. v. ES L 158, 30.6.1993, s. 18. [4] Ú. v. ES L 57, 10.3.1993, s. 18. [5] Ú. v. ES L 132, 29.5.1993, s. 114. [6] Ú. v. ES L 173, 27.6.1992, s. 13. [7] Ú. v. ES L 378, 23.12.1992, s. 23. --------------------------------------------------